Kisan Hanifa Abubakar
Hanifa Abubakar (an haife ta 5 ga wata Afrilu, 2016) ‘yar Najeriya ce da Abdumalik Tanko, mamallakin makarantar Noble Kids Academy da ke Nassarawa, Jihar Kano, Najeriya, ya yi garkuwa da ita tare da kashe ta.  Lamarin dai ya ɗauki hankalin al’ummar kasar saboda karancin shekarun wadda aka kashe da kuma yadda aka kashe ta.

Bayan Fage 
Ita kaɗai ce diyar iyayenta, Mista da Mrs. Abubakar.

Bacewar ta da kisan nata 
Abdulmalik ya sace Hanifa Abubakar ne a ranar 2 ga Disamba, 2021, a wajen makarantar Islamiyya dake dai-dai Kwanar Dakata, Nassarawa, jihar Kano. Ya kai ta gidansa dake Tudun Murtala, karamar hukumar Nassarawa a jihar Kano. Ya gaya wa matarsa cewa ita ɗiyar ɗaya ce daga cikin ƴaƴan malamansa.  A ranar 4 ga Disamba, 2021, ya tuntuɓi danginta kuma ya nemi kuɗin fansa Naira ₦6,000,000.00 ($14,600). A ranar 18 ga Disamba, 2021, Malam Abdulmalik ya gane cewa Hanifa ta gane shi. Bayan ya gama shan shayin da misalin karfe 23:00 na safe, sai ya zuba sauran shayin a cikin wani kwandon da babu kowa a ciki na Bobo Yoghurt (abin sha mai madarar yoghurt ga yara), sannan ya zuba gubar bera a cikin shayin. Tun tana bacci ya ɗauke ta daga gidansa ya shaida wa (matarsa) zai mayar da ita gidan kawunta. Suna cikin tafiya sai ya bawa Hanifa abin sha, ta sha, ya ce mata sai ya ɗauko wani abu (ba'a bayyana sunan abun ba) daga cikin makarantunsu dake Kwanar Yan Gana Tudun Murtala, Nassarawa. Da shigarsu makarantar Hanifa ta rasu. Ya sanya gawar ta cikin buhu ya binne ta a wani kabari mara zurfi tare da taimakon wani Hashim Isyaku.

Abinda bincike ya binciko 
Bayan ci gaba da ƙoƙari da tsawaita bin diddigin jami’an ‘yan sandan Najeriya da jami’an tsaron farin kaya (DSS) sun kai ga cafke Abdulamalik Tanko, shugaban makarantarta ta Noble Kids Academy da ke Nassarawa a jihar Kano. Mista Tanko ya amsa cewa shi ne ya sace Hanifa kuma ya kashe ta bayan ya lura ta gane shi. Ya haɗa baki da Hashim Isyaku don a binne ta a harabar makarantar. Bayan kama su, Abdulmalik da Hashim sun jagoranci tawagar jami'an ma'aikatar gwamnatin jihar, jami'an 'yan sanda da kuma tawagar likitocin 'yan sanda zuwa ga kabarin. An ciro gawar aka kaita Asibitin kwararru na Mohammed Abdullahi Wase dake Kano, inda aka duba ta sannan aka mika ta ga ’yan uwa domin yi mata jana’iza.

Martani 
Mutuwar Hanifa ta ja hankalin kafafen yada labarai a fadin duniya inda maudu'in #JusticeForHanifa (Ayi wa hanifa adalci) ke ta yaɗuwa a shafukan sada zumunta domin nuna kaɗuwa da bakin cikin faruwar mummunan lamarin. Gwamnan jihar Kano, Abdullahi Umar Ganduje, ya soke lasisin gudanar da duk wasu makarantu masu zaman kansu a jihar, domin tsaftace ayyukan makarantu masu zaman kansu, domin kaucewa sake afkuwar irin wannan lamari a gaba. Duk da matakin da gwamnati ta ɗauka na rufe makarantar har abada, ranar 24 ga  wata Janairu, 2022, wasu fusatattun matasa da ba a san ko su waye ba, sun mamaye harabar makarantar da tsakar dare suka banka wa makarantar wuta.

Gurfana 
A ranar 24 ga wata Janairu, 2022, Abdulmalik da sauran wadanda ake zargin Isyaku Hashim da Fatima Jibril an gurfanar da su a gaban kotun majistare da ke Kano. Dukkansu an zarge su da laifin haɗa baki, garkuwa da mutane, boyewa ko tsare wanda aka sace da kuma kisan kai.

Hukuncin kisa
A ranar 28 ga  wata Yuli, 2022, wata babbar kotun jihar Kano ta yanke wa Abdulmalik da Hashim hukuncin kisa, yayin da aka yanke wa Jibril hukuncin ɗaurin shekaru biyu a gidan yari.

Duba kuma 
List of kidnappings
List of solved missing person cases

Manazarta 

2021 Kashe-kashe a Najeriya
Laifi a Jihar Kano
Garkuwa da mutane a Najeriya